CELEX: 62017TN0190
Language: et
Date: 2017-03-22 00:00:00
Title: Kohtuasi T-190/17: 22. märtsil 2017 esitatud hagi – EKETA versus komisjon

15.5.2017   
            
            
               ET
            
            
               Euroopa Liidu Teataja
            
            
               C 151/44
            
         22. märtsil 2017 esitatud hagi – EKETA versus komisjon
   (Kohtuasi T-190/17)
   (2017/C 151/56)
   Kohtumenetluse keel: kreeka
   
      Pooled
   
   
      Hageja: Ethniko Kentro Erevnas kai Technologikis Anaptyxis (EKETA) (Thessaloníki, Kreeka) (esindajad: advokaadid V. Christianos ja S. Paliou)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tuvastada, et Euroopa Komisjoni poolt EKETA-le kreeditarve 3241615289/29.11.2016 näol esitatud nõue tagastada talle 172 992,15 euro suurune summa, mis vastab EKETA-le CATER projekti elluviimiseks makstud summale, on 112 737,15 euro suuruses summas põhjendamatu;
            
         
               —
            
            
               tuvastada, et 112 737,15 euro suurune summa kujutab endast lubatud kulusid ning et EKETA ei ole kohustatud seda summat Euroopa Komisjonile tagasi maksma, ja
            
         
               —
            
            
               mõista hageja kohtukulud välja Euroopa Komisjonilt.
            
         
      Väited ja peamised argumendid
   
   
               1.
            
            
               Ethniko Kentro Erevnas kai Technologikis Anaptyxis (edaspidi „EKETA“) vaidlustab käesoleva hagiga Euroopa Komisjoni poolt talle kreeditarve 3241615289/29.11.2016 näol esitatud nõude, mis puudutab projektis CATER osalemist. Nimetatud krediitarvega nõuab komisjon EKETA-lt CATER projekti jaoks saadud summa 172 992,15euro tagastamist. See nõue esitati pärast seda, kui Euroopa Komisjon oli hageja ruumides läbi viinud kohapealse kontrolli.
            
         
               2.
            
            
               Selles kontekstis palub hageja Üldkohtul ELTL artikli 272 alusel tuvastada, et 112 7370.15 euro suurune osa krediitarves märgitud summast kujutab endast lubatud kulusid ning EKETA ei ole kohustatud seda osa Euroopa Komisjonile tagasi maksma.
            
         
               3.
            
            
               EKETA väidab, et nimetatud summa 112 737,15eurot koosneb lubatavatest personalikuludest ja kaudsetest kuludest, mille komisjon on ekslikult tagasi lükanud kui lubamatud kulud. Hageja kulude lubatavust kinnitab asjaolu, mis tehti Euroopa Komisjonile teatavaks kohapealse kontrolli käigus ja sellele järgnenud kirjavahetuses ning millele viidatakse ka Üldkohtus.